Lav et referat af nedenstående tekst:

Tekst:
Projekterne skal være noget, der enten giver en god oplevelse eller gør hverdagen lettere for de togrejsende. De skal kunne realiseres uden ”det helt store set-up”, med begrænset involvering af DSB og uden at genere de rejsende. Desuden skal projekterne kunne gennemføres uden at udgøre en sikkerhedsmæssig risiko. - Vi ser gerne, at aktiviteterne kan bidrage til en nemmere hverdag for vores kunder. Hvis vi kan hjælpe med at gøre hverdagen nemmere, vil det også være lettere at tænke kollektiv trafik ind i sin hverdag. Og hvis projekterne oven i købet understøtter bæredygtighed i en eller anden form, så er det et ekstra plus. Vi har nogle begrænsninger, men skriv til os, og så tager vi en dialog om, hvordan ideerne kan realiseres, fortæller Aske Wieth-Knudsen. Til at starte med vil DSB fortrinsvist fokusere på de mellemstore stationer deriblandt Aalborg. - Vi vil gerne give vores kunder en ekstra grund til at komme på stationen og give dem noget ekstra med videre. Vi har ikke en stor forkromet plan. Vi vil hellere prøve os frem og se, hvad der virker. Det er ikke sikkert, at den samme event eller initiativ virker alle steder. Og derfor er det vigtigt, at vi får lokale kræfter i spil. For de kender deres by og ved, hvad der kan fungere præcis der, hvor de bor, siger Aske Wieth-Knudsen.

Referat:
En cykelmekaniker, der kan skifte din håndbremse. En skrædder, der kan sy ny lynlås i din yndlingsjakke. Et specialiseret loppemarked kun med legetøj. En guitarkoncert. Eller måske en foodtruck med thaimad? DSB er på jagt efter gode projekter, der kan søsættes på stationerne.